د افغانی سرې میاشتې له لوری په کنړ ولایت کې ۳۰۰ راستنېدونکو کډوالو کورنیو ته ژمنۍ البسه ووېشل شوه. نن ورځ دوشنبه د روان سپوږمیز کال د شعبان المعظم د میاشتې په ۲مه نېټه: د افغانی سرې میاشتې له لوری په کنړ ولایت کې ۳۰۰ هغو راستنېدونکو کډوالو کورنیو باندې ژمنۍ البسه ووېشل شوه چې د ګاونډیو هیوادونو لخوا خپل هیواد ته په جبری توګه راستانه شوی وو. یاده البسه چې د نړیوال فیدریشن په مالی ملاتړ چمتو شوې وه، په کې هرې کورنۍ ته د نارینه وو، ښځینه وو او ماشومانو جمپرونه، څادرونه، جرابې، بوټان، بنیانونه، دستکشې او نور بېلابېل ډول ژمنۍ البسه ور کړل شوه. د یادونې وړ ده، چې د یادې توزیع پر مهال د افغانی سرې میاشتې د ختیځ زون سیمه ییز رییس مولوی قمر ګل نصرت، د کنړ د نماینده ګۍ رییس الحاج شازلمی غیرت، د والی مرستیال ، د سرې میاشتې یو شمېر کارمندانو او رضا کارانو شتون درلود.